Kireimpinä aikoina Saudi-Arabian ja Qatarin välisellä rajalla vaihdettiin jopa laukauksia. Sittemmin maiden suhde on muuttunut pragmaattiseksi.

Saudi-Arabia, Egypti, Yhdistyneet arabiemiirikunnat, Bahrain, Jemen ja Libyan itäosien hallitus katkaisivat maanantaina kaikki diplomaattisuhteet Qatariin. Samalla ainakin Saudi-Arabia, Bahrain, Egypti ja Yhdistyneet arabiemiirikunnat lopettavat lento- ja laivaliikenteen Qatariin. Lisäksi Saudi-Arabia sulkee rajansa myös maantieliikenteeltä Qatarista.